Maribor, 22. junij 2017

**POSEBNA PRIZNANJA ŠTUDENTOM ZA DIPLOMSKA DELA**

Komisija za priznanja je izbrala 3 diplome, **ki vsaka zase predstavlja problematiko, ki se izjemno redko obravnava in je o njih malo pisnih strokovnih virov.**

Posebno priznanje NAJDIPLOMANTKA dobi:

**Ines COLARIČ za diplomsko delo z naslovom:**

**SPREMLJANJE KOLIČINE ZAVRŽENE HRANE PRI HOSPITALIZIRANIH BOLNIKIH V UKC MARIBOR**

**Komisija podeljuje priznanje za rezultate, ki so izjemno redki, če sploh obstajajo v bolnišnicah v Sloveniji in celo Evropi in predstavljajo posebej obravnavano raziskavo na občutljivi populaciji.**

Diplomantka je v svoji diplomski nalogi spremljala količino zavržene hrane pri obroku kosila za del hospitaliziranih bolnikov UKC Maribor, za katere se hrana deli v razdelilni kuhinji hospitalne stolpnice. Ugotovila je, da je količina zavržene hrane v izbranem obdobju v povprečju okoli 37%, med vikendom pa celo nekoliko naraste in se približa 40 %. To so prvi podatki, ki so javno objavljeni in bodo lahko osnova za primerjavo tudi drugim bolnišnicam.

Naloga je bila izdelana v Univerzitetnem kliničnem centru Maribor.

Mentorica: Ksenija Ekart, univ. dipl. inž. živilske tehnologije, UKC Maribor

Somentor: Tadej Škrjanec, inž. živilstva, UKC Maribor

Posebno priznanje NAJDIPLOMANT dobi:

**Dejan LAŠIČ za diplomsko delo z naslovom PREHRANA PRI FENILKETONURIJI V VZGOJNO IZOBRAŽEVALNI USTANOVI**

**Za zanimivo raziskavo iz zelo posebnega področja dietne prehrane in prispevek k smernicah prehranjevanja pri tej bolezni**

Diplomant je, kot zaposlen v kuhinji vrtca, predstavil izkušnjo pri načrtovanju jedilnikov ter pripravi hrane za otroka s fenilketonurijo. V diplomskem delu ugotavlja energijsko in hranilno skladnost med dietnim jedilnikom za fenilketonurijo ter jedilnikom otrok, ki diete ne potrebujejo.

Naloga je bila narejena v Vrtcu Rače.

Mentorica: Ksenija EKART, univ. dipl. ing. živilske tehnologije

Somentorica: Tina Ištvan, VVZ Rače

Posebno priznanje NAJDIPLOMANTKA dobi:

**Vanesa ŠKORNIK za diplomsko delo z naslovom USKLAJEVANJE DEKLARACIJ Z ZAKONODAJO NA PRIMERU BIOTRGOVINE BIOSVET**

**Za prispevek k pravilnemu prevajanju deklaracij iz tujih jezikov ter pravilno rabo slovenskega knjižnega jezika**

Diplomantka se v svojem diplomskem delu ukvarja s prevodi, z jezikovno podobo in implementacijo zakonodajnih predpisov o označevanju uvoženih ekoloških živil. Jezikovno pravilnost je diplomantka presojala s pomočjo pravopisa, slovnice, slovarjev in jezikoslovnih razprav, zakonodajno ustreznost pa z evropskimi in državnimi akti s področja označevanja živil. Na podlagi rezultatov je izdelala predlogo deklaracije z zakonsko skladnim vsebinsko-oblikovnim ogrodjem in kratek priročnik za pripravo ustreznih deklaracij.

Naloga je bila narejena v biotrgovini Biosvet .

Mentorica: Vesna POŠTUVAN, univ. dipl. org.

Somentor: Niko TURK, univ. dipl. sociolog